《寒食对酒留别金陵知己》
明代·沈愚

别离频对酒，去住惜分襟。
楚水归帆远，吴门驿路深。
晓钟孤客梦，寒月故乡心。
为语同袍者，愁多莫苦吟。

作者简介：苏州府昆山人，字通理，号倥侗生。沈方子。家有藏书数千卷，博涉百氏，以诗名吴中，与刘溥等称景泰十才子。善行草，晓音律，诗余乐府传播人口。业医授徒以终。有《筼籁集》、《吴歈集》。